أفه ذا الشوق ما هزك ولا ودَّى ولا جابك  ولك يومين ما شفتك ولا ودك تشوفينى  ونا والله على قلبى حلا يا زينه عتابك  كلامك مسكنه روحى ودارك فى وسط عينى  إذا تقسين يا بختك قدرتى تقفلى بابك  وإذا مرة عليك أقسى بجفواتك تعنّينى  أقوم الليل واتعبد وصلى عند محرابك  ولى ربٍ رحيمٍ بى من عفوه ينادينى  أنا مانى عدو لك ولانى اقرب احبابك  تلومينى إذا أبعد واذا أقرب تصدينى  مزعلٍ ربعى وظامى أتشرب من سرابك  زعولٍ لا لفيتك يوم على همى تزيدينى  انثرينى فوق رملك  أو على صحرا عذابك  واجرحينى بعد أكثر وان تكرمتى اذبحينى  وازرعينى فى ضلوعك زهرة يسقيها سحابك  واذكرينى لا نسيتى واذكرى الحلوة سنينى  المحبة يا عذابى ماهى التغرى بشبابك  لا قساوة لا عدواة دنيا ماليها حنينى  الهوى الذنب الوحيد اللى معه يكثر ثوابك  والحرامى الطاهر اللى يسرق العمر الثمينِ  وان جنيتى أو ظلمتى للأسف قرّب خرابك  واعتذر لا جرّحك منى عتابى واعذرينى  ابدوىٍّ عزتى ما تسمح ادوسه ترابك  قلت أذلها نفسى عساك إنك تعزينى  حسافة لا رميتنى ولا سهم  الهوى صابك  ولا ادرى ليه من اولها أحس انك تخونينى  تلاعبتى بأعصابى ولا تلاعبت باعصابك  حرمتينى نعيم الحب إيه بالله حرمتينى  ولا عمرى حسبت حساب إلا حَرّة حسابك  على كيفك تودينى وعلى كيفك تجيبينى  ونا والله ما هنتك ولا خنتك ولا اهابك  أنا لا هبة الفزعة بأول صف تلقينى  أمير وصرت فى حبك أسير لنعسة اهدابك  ونا بين الورى اسمى يشيب كل عدوينى  حقيقة وعنك برويها أفى حضورك أو غيابك  إن انتى سيدة قلبى قبلتى أو رفضتينى